text: қоңырөлең ауданы 1928-1956 жылдары болған алматы округінің, қазақ акср-нің, алматы және талдықорған облыстарының әкімшілік бөлінісі. орталығы көктал ауылы. қоңырөлең ауданы 1928 жылы алматы округінің құрамында жетісу губерниясының жаркент уезіне қарасты береклі, қоңырөлең және торғыл болыстары негізінде құрылды. аудан орталығы желбастау мекеніне бекітілді. 1928 жылы 17 шілдеде қоңырөлең ауданы октябрск ауданы болып өзгертілді. 1930 жылы 23 шілдеде округтердің таратылуына байланысты октябрьск ауданы қазақ акср-нің тікелей бағыныштылығына өтті. 1931 жылы 22 мамырда октябрск ауданының орталығы көктал ауылына көшірілді. 1932 жылы 20 ақпанда октябрск ауданы алматы облысының құрамына өтті. ол кездегі округ құрамына аққұдық, алмалы, аралтөбе, №1 борохудзирск, №2 борохудзирск, қызылеспен, кейіт, көктал, қоңырөлең, малтөбе, орталық, сарыбел, талды, №1 түгерек, №2 түгерек, үшарал және шыжын ауылдық кеңестері кірді. алайда көп ұзамай аралтөбе, №1 түгерек және №2 түгерек ауылдық кеңестері түгерек ауылдық кеңесіне біріктіріліп, №2 борохудзирский ауылдық кеңесі қоңырөлең ауылдық кеңесіне қосылды. 1933 жылы малтөбе ауылдық кеңесі жойылды. 1934 жылы түгерек ауылдық кеңесі басшы ауылдық кеңесі болып өзгертілді. 1935 жылы кейіт ауылдық кеңесі қызылеспен ауылдық кеңесіне қосылды. 1939 жылы алмалы, сарыбел, талды және шыжын ауылдық кеңестері октябрск ауданынан жаркент ауданына ауыстырылды. 1944 жылы 15 наурызда октябрск ауданы талдықорған облысына берілді. 1954 жылы қызылеспен ауылдық кеңесі орталыққа, ал аққұдық және үшарал көкталға қосылды. 1956 жылы 27 желтоқсанда октябрск ауданы жойылып, оның аумағы панфилов ауданына берілді. таратылған аудандары